CELEX: 32014D0476
Language: mt
Date: 2014-07-17 00:00:00
Title: 2014/476/UE: Deċiżjoni ta' Implimentazzjoni tal-Kummissjoni tas- 17 ta' Lulju 2014 li tawtorizza metodi għall-klassifikazzjoni tal-karkassi tal-majjal fl-Isvezja u li tħassar id-Deċiżjoni 97/370/KE (notifikata bid-dokument C(2014) 4946)

19.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 214/29
            
         DEĊIŻJONI TA' IMPLIMENTAZZJONI TAL-KUMMISSJONI
   tas-17 ta' Lulju 2014
   li tawtorizza metodi għall-klassifikazzjoni tal-karkassi tal-majjal fl-Isvezja u li tħassar id-Deċiżjoni 97/370/KE
   
      
         (notifikata bid-dokument C(2014) 4946)
      
   
   (It-test bl-Isvediż biss huwa awtentiku)
   
      (2014/476/UE)
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 20 (p) tiegħu,
   Billi:
   
               (1)
            
            
               Il-Punt 1 tat-Taqsima B.IV tal-Anness IV tar-Regolament (UE) Nru 1308/2013 fih previst li, għall-klassifikazzjoni tal-karkassi tal-majjal, il-kontenut tal-laħam dgħif irid jiġi vvalutat permezz ta' metodi ta' klassifikazzjoni awtorizzati mill-Kummissjoni, u jistgħu jiġu awtorizzati biss metodi ta' valutazzjoni ppruvati statistikament ibbażati fuq il-kejl fiżiku ta' parti anatomika waħda jew aktar tal-karkassa tal-majjal. L-awtorizzazzjoni tal-metodi ta' klassifikazzjoni għandha tkun soġġetta għall-konformità b'tolleranza massima għal żball statistiku fil-valutazzjoni. Dik it-tolleranza hija definita fl-Artikolu 23(3) tar-Regolament tal-Kummissjoni (KE) Nru 1249/2008 (2).
            
         
               (2)
            
            
               Permezz tad-Deċiżjoni tal-Kummissjoni 97/370/KE (3), ġie awtorizzat l-użu ta' tliet metodi għall-klassifikazzjoni tal-karkassi tal-majjal fl-Isvezja.
            
         
               (3)
            
            
               Peress li l-metodi għall-klassifikazzjoni awtorizzati jeħtieġu adattament tekniku, l-Isvezja talbet lill-Kummissjoni tawtorizza l-bidla tal-formula użata fil-metodi tal-“Intra-scope (Optical Probe)”, “Hennessy Grading Probe (HGP II)” u AutoFom, kif ukoll biex tawtorizza żewġ metodi ġodda il-“Fat-O-Meat'er II (FOM II)” u “Hennessy Grading Probe 7 (HGP 7)” għall-klassifikazzjoni tal-karkassi tal-majjal fit-territorju tagħha. L-Isvezja ppreżentat deskrizzjoni dettaljata tal-prova tad-dissezzjoni, bl-indikazzjoni tal-prinċipji li fuqhom hija bbażata l-formula l-ġdida, ir-riżultat tal-prova tad-dissezzjoni tagħha u l-ekwazzjonijiet użati għall-valutazzjoni tal-perċentwal tal-laħam dgħif fil-protokoll previst fl-Artikolu 23(4) tar-Regolament (KE) Nru 1249/2008.
            
         
               (4)
            
            
               Eżami ta' dik it-talba wera li l-kundizzjonijiet għall-awtorizzazzjoni ta' dik il-formula u l-metodi ġodda huma ssodisfati. Għalhekk dik il-formula u l-metodi għandhom jiġu awtorizzati fl-Isvezja.
            
         
               (5)
            
            
               Il-modifiki tal-apparat jew tal-metodi ta' klassifikazzjoni ma għandhomx ikunu permessi, sakemm ma jkunux awtorizzati espliċitament permezz ta' Deċiżjoni ta' Implimentazzjoni tal-Kummissjoni.
            
         
               (6)
            
            
               Għal raġunijiet ta' ċarezza u ċertezza legali, għandha tiġi adottata Deċiżjoni ġdida. Id-Deċiżjoni 97/370/KE għandha għalhekk titħassar.
            
         
               (7)
            
            
               Il-miżuri previsti f'din id-Deċiżjoni huma f'konformità mal-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DIN ID-DEĊIŻJONI:
   Artikolu 1
   L-użu tal-metodi li ġejjin huwa awtorizzat għall-klassifikazzjoni tal-karkassi tal-majjal skont il-punt 1 tat-Taqsima B.IV tal-Anness IV tar-Regolament (UE) Nru 1308/2013 fl-Isvezja:
   
               (a)
            
            
               l-apparat “Intra-scope (Optical Probe)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti I tal-Anness;
            
         
               (b)
            
            
               l-apparat “Hennessy Grading Probe 2 (HGP 2)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti II tal-Anness;
            
         
               (c)
            
            
               l-apparat “AutoFom III” u l-metodi ta' valutazzjoni marbuta miegħu, li d-dettalji tagħhom jinsabu fil-Parti III tal-Anness;
            
         
               (d)
            
            
               l-apparat “Fat-O-Meat'er II (FOM II)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti IV tal-Anness;
            
         
               (e)
            
            
               l-apparat “Hennessy Grading Probe 7 (HGP 7)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti V tal-Anness.
            
         Artikolu 2
   Il-modifiki tal-apparat jew tal-metodi ta' klassifikazzjoni awtorizzati ma għandhomx ikunu permessi, sakemm dawk il-modifiki ma jkunux awtorizzati espliċitament permezz ta' Deċiżjoni ta' Implimentazzjoni tal-Kummissjoni.
   Artikolu 3
   Id-Deċiżjoni 97/370/KE titħassar.
   Artikolu 4
   Din id-Deċiżjoni għandha tapplika mill-1 ta' Lulju 2014.
   Artikolu 5
   Din id-Deċiżjoni hija indirizzata lir-Renju tal-Isvezja.
   
      Magħmul fi Brussell, is-17 ta' Lulju 2014.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      (2)  Ir-Regolament tal-Kummissjoni (KE) Nru 1249/2008 tal-10 ta' Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta' karkassi taċ-ċanga, tal-majjal, u tal-laħam tan-nagħaġ u r-rapportar tal-prezzijiet tagħhom (ĠU L 337, 16.12.2008, p. 3).
   
      (3)  ĠU L 157, 14.6.1997, p. 19.
   
      ANNESS
      METODI GĦALL-KLASSIFIKAZZJONI TAL-KARKASSI TAL-MAJJAL FL-ISVEZJA
      PARTI I
      
         Intrascope (Optical Probe)
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir permezz ta' apparat imsejjaħ “Intrascope” (Optical Probe).
               
            
               
                  2.
               
               
                  L-Intrascope għandu jkun mgħammar b'sonda f'forma essagonali b'wisa' massima ta' 12 mm (u ta' 19 mm max-xafra fit-tarf tas-sonda) li jkollha apertura fejn tħares u sors ta' dawl flimkien ma' tubu ċilindriku li jiżżerżaq.
               
            
               
                  3.
               
               
                  Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                  
                     
                  fejn:
                  
                              SP_F1
                           
                           
                              :
                           
                           
                              il-ħxuna tax-xaħam tad-dahar inkluż il-ġilda f'mm, imkejla fuq 8 cm mil-linja tan-nofs immedjatament taħt l-aħħar kustilja.
                           
                        
            
               
                  4.
               
               
                  Il-formula għandha tkun valida għall-karkassi li jiżnu bejn 50 u 120 kg.
               
            PARTI II
      
         Hennessy Grading Probe 2 (HGP 2)
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir permezz tal-apparat imsejjaħ “Hennessy Grading Probe 2” (HGP 2).
               
            
               
                  2.
               
               
                  L-ispettroskopija li tirrifletti s-sonda ta' Hennessy tirreġistra profili tal-kejl iġġenerati mir-reġistrar ta' frazzjonijiet ta' millimetri, distanzi ta' penetrazzjoni flimkien ma' sinjali ta' dawl imferrex fuq wara.
               
            
               
                  3.
               
               
                  Il-frekwenzi ottiċi speċifiċi jintgħażlu biex jipprovdu l-infromazzjoni ottima li tinkiseb bejn u fit-tessuti varji tal-ispeċi li tkun qed tiġi analizzata oġġettivament.
               
            
               
                  4.
               
               
                  L-apparat Hennessy Grading probe għandu jkun mgħammar b'sonda li għandha dijametru ta' 5,95 mm b'xafra li tmiss ta' 6,3 mm li fiha dijodu tad-dawl (LED tas-Siemens tat-tip LYU 260-EO u dettetur tad-dawl tat-tip 58 MR) u li għandu distanza operattiva bejn 0 u 120 mm.
               
            
               
                  5.
               
               
                  Ir-riżultati tal-kejl għandhom jiġu ttrasformati f'termini tal-kontenut tal-laħam dgħif stmat permezz tal-HGP2 innifsu kif ukoll permezz ta' kompjuter li jkun imqabbad miegħu.
               
            
               
                  6.
               
               
                  Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                  
                     
                  fejn:
                  
                              GP2_F1
                           
                           
                              :
                           
                           
                              il-ħxuna tax-xaħam tad-dahar inkluż il-ġilda f'mm, imkejla fuq 8 cm mil-linja tan-nofs immedjatament taħt l-aħħar kustilja.
                           
                        
                              GP2_F2,
                           
                           
                              :
                           
                           
                              il-ħxuna tax-xaħam tad-dahar inkluż il-ġilda f'mm, imkejla fuq 6 cm lil hinn mil-linja tan-nofs 12 cm lejn ir-ras meta mqabbla ma' F1.
                           
                        
                              GP2_M,
                           
                           
                              :
                           
                           
                              il-ħxuna tal-muskolu f'mm imkejla fl-istess ħin u fl-istess post bħal F2.
                           
                        
            
               
                  7.
               
               
                  Il-formula għandha tkun valida għall-karkassi li jiżnu bejn 50 u 120 kg.
               
            PARTI III
      
         AutoFom III
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal ssir permezz tal-apparat imsejjaħ “AutoFOM III”.
               
            
               
                  2.
               
               
                  L-AutoFom III huwa bbażat fuq teknoloġija tal-ultrasound u jipprovdi sken 3D diġitizzata tal-karkassa. L-immaġni ultrasonika tiġi ġġenerata permezz ta' 16-il transdjuser impjantati f'sensiela ta' azzar inossidabbli.
               
            
               
                  3.
               
               
                  Il-kontenut tal-laħam dgħif f'karkassa tal-majjal f'konformità mal-metodu ta' referenza tal-Unjoni huwa mbassar permezz tal-formula abbażi tal-varjabbli onlajn estratti minn immaġni li tkun saret bl-ultrasound. Iktar minn 50 varjabbli onlajn jinksisbu mill-analiżi tal-immaġni. L-analiżi statistika tnaqqas l-informazzjoni taż-żewġ komponenti, li kull wieħed huwa kombinazzjoni lineari tal-istess sitt varjabbli onlajn. Il-formula finali hija espressa permezz tal-varjabbli onlajn:
                  
                     
                  fejn:
                  
                              R2P4
                           
                           
                              :
                           
                           
                              p2_selected_fat_mm. Il-kejl tal-P2 fat fil-pożizzjoni magħżula f'mm.
                           
                        
                              R2P11
                           
                           
                              :
                           
                           
                              minpair_value. Tiġi applikata maskra tal-filtru li tagħżel żewġ partijiet separati b'14 cm mal-vettur trażversali. Dan huwa l-minimu tal-vettur tar-riżultat tal-filtru.
                           
                        
                              R2P12
                           
                           
                              :
                           
                           
                              P2_skew. Relazzjoni tal-P2 magħżul u tal-P2 mhux magħżul. Il-punt reali użat huwa ftit iktar viċin iċ-ċentru, biex il-valur ikun iktar tolleranti għal karkassi inklinati ħafna. Il-valur huwa dejjem ikbar minn jew daqs 1,0.
                           
                        
                              R2P15
                           
                           
                              :
                           
                           
                              minpair_value v2. Verżjoni oħra tal-valur minpair.
                           
                        
                     Inferfaċċa tal-laħam/il-kustilja
                  
                  
                              R3P5
                           
                           
                              :
                           
                           
                              max_meat_mm. Il-kejl massimu tal-laħam. Il-pożizzjoni massima tal-kustilja bi tnaqqis tal-pożizzjoni minima tax-xaħam konvertita f'mm.
                           
                        
                     Interfaċċa tal-Fat 1 Inter-fat.
                  
                  Is-saff tal-fat1 jitkejjel mal-perżuta u fuq il-5.- 6. kustilja. Dawn jissejħu punti B.
                  
                              R4P3
                           
                           
                              :
                           
                           
                              fat1_p2_selected. Il-kejl fat 1 fil-punt P2 magħżul.
                           
                        
            
               
                  4.
               
               
                  Il-formula għandha tkun valida għall-karkassi li jiżnu bejn 50 u 120 kg.
               
            PARTI IV
      
         Fat-O-Meat'er II (FOM II)
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir permezz tal-apparat imsejjaħ “Fat-O-Meat'er II” (FOM II).
               
            
               
                  2.
               
               
                  L-apparat huwa verżjoni ġdida tas-sistema tal-kejl Fat-O-Meat'er. Il-FOM II jikkonsisti f'sonda ottika b'sikkina, apparat tal-kejl tal-fond li għandu distanza operattiva ta' bejn 0 u 125 millimetru u bord tal-akkwist u l-analiżi tad-dejta — kompjuter Carometec Touch Panel i15 (Ingress Protection IP69K). Ir-riżultati tal-kejl jinqalbu f'kontenut tal-laħam dgħif stmat permezz tal-apparat FOM II stess.
               
            
               
                  3.
               
               
                  Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                  
                     
                  fejn:
                  
                              FOM_F1
                           
                           
                              :
                           
                           
                              il-ħxuna tax-xaħam tad-dahar f'mm, imkejla fuq 8 cm lil hinn mil-linja tan-nofs tal-karkassa bejn it-tielet u r-raba' vertebri lombari tal-aħħar.
                           
                        
                              FOM_F2
                           
                           
                              :
                           
                           
                              il-ħxuna tax-xaħam tad-dahar f'mm, imkejla fuq 6 cm lil hinn mil-linja tan-nofs tal-karkassa bejn it-tielet u r-raba' kustilja tal-aħħar.
                           
                        
                              FOM_M
                           
                           
                              :
                           
                           
                              il-ħxuna tal-muskolu f'mm, imkejla fl-istess ħin u fl-istess post bħal F2.
                           
                        
            
               
                  4.
               
               
                  Il-formula għandha tkun valida għall-karkassi li jiżnu bejn 50 u 120 kg.
               
            PARTI V
      
         Hennessy Grading Probe 7 (HGP 7)
      
      
               
                  1.
               
               
                  Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjal issir permezz tal-apparat imsejjaħ “Hennessy Grading Probe 7” (HGP 7).
               
            
               
                  2.
               
               
                  L-ispettroskopija li tirrifletti s-sonda ta' Hennessy tirreġistra profili tal-kejl iġġenerati mir-reġistrar ta' frazzjonijiet ta' millimetri, distanzi ta' penetrazzjoni flimkien ma' sinjali ta' dawl imferrex fuq wara.
               
            
               
                  3.
               
               
                  Il-frekwenzi ottiċi speċifiċi jintgħażlu biex jipprovdu l-infromazzjoni ottima li tinkiseb bejn u fit-tessuti varji tal-ispeċi li tkun qed tiġi analizzata oġġettivament.
               
            
               
                  4.
               
               
                  L-apparat Hennessy Grading probe għandu jkun mgħammar b'sonda li għandha dijametru ta' 5,95 mm b'xafra li tmiss ta' 6,3 mm li fiha dijodu tad-dawl (LED tas-Siemens tat-tip LYU 260-EO u dettetur tad-dawl tat-tip 58 MR) u li għandu distanza operattiva bejn 0 u 120 mm.
               
            
               
                  5.
               
               
                  Ir-riżultati tal-kejl għandhom jiġu ttrasformati f'termini tal-kontenut tal-laħam dgħif stmat permezz tal-apparat HGP7 innifsu kif ukoll ta' kompjuter li jkun imqabbad miegħu.
               
            
               
                  6.
               
               
                  L-evalwazzjoni tal-kurva tal-kejl tvarja ftit bejn l-HGP 2 u l-HGP 7.
               
            
               
                  7.
               
               
                  Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                  
                     
                  fejn:
                  
                              GP7_F1
                           
                           
                              :
                           
                           
                              il-ħxuna tax-xaħam tad-dahar inkluż il-ġilda f'mm, imkejla fuq 8 cm lil hinn mil-linja tan-nofs immedjatament taħt l-aħħar kustilja.
                           
                        
                              GP7_F2
                           
                           
                              :
                           
                           
                              il-ħxuna tax-xaħam tad-dahar inkluż il-ġilda f'mm, imkejla fuq 6 cm lil hinn mil-linja tan-nofs 12 cm lejn ir-ras meta mqabbla ma' F1.
                           
                        
                              GP7_M
                           
                           
                              :
                           
                           
                              il-ħxuna tal-muskolu f'mm imkejla fl-istess ħin u fl-istess post bħal F2.
                           
                        
            
               
                  8.
               
               
                  Il-formula għandha tkun valida għall-karkassi li jiżnu bejn 50 u 120 kg.